CBG บวกเกือบ 5% ลุ้นผลงาน Q2 โต รับดีมานด์จีนฟื้น-High Season
ราคาหุ้น CBG บวกเกือบ 5% มาที่ 134 บาท นักวิเคราะห์มองผลงาน Q2/2564 โตกว่า Q1 หลังดีมานด์จีนฟื้น
ราคาหุ้น CBG บวกเกือบ 5% มาที่ 134 บาท นักวิเคราะห์มองผลงาน Q2/2564 โตกว่า Q1 หลังดีมานด์จีนฟื้น
28 พ.ค. 2564

ผู้สื่อข่าวรายงานว่า ราคาหุ้น บริษัท คาราบาวกรุ๊ป จำกัด (มหาชน) หรือ CBG วันที่ 28 พ.ค.2564 ล่าสุด ณ เวลา 10.45 น. อยู่ที่ระดับ 134 บาท ปรับตัวขึ้น 6 บาท หรือ 4.69% สูงสุดที่ระดับ 134 บาท ต่ำสุดที่ระดับ 130 บาท ด้วยมูลค่าการซื้อขาย 1.31 พันล้านบาท

บล.ฟิลลิป (ประเทศไทย) ระบุในบทวิเคราะห์แนะ”ทยอยซื้อ” CBG ให้ราคาเป้าหมายปี 65 ที่ 135 บาทแนวโน้มไตรมาส 2/64 แม้คาดย่อตัวจากช่วงเดียวกันเมื่อปีก่อน จากฐานสูง บวกกับต้นทุนอลูมิเนียมเพิ่มขึ้น แต่ฟื้นตัวดีขึ้นจากไตรมาสก่อน ตามยอดขาย CLMV ที่เพิ่มขึ้น, จีนฟื้นตัวแรงตามการบริโภคในประเทศที่ดีขึ้น อีกทั้งเป็น High Season และซื้อหุ้น บ.”ACM” เพิ่มเป็น 100% ตั้งแต่ มี.ค. 64 ทำให้รับรู้กำไรมากขึ้น  แต่อย่างไรตามไตรมาส 1/64 ต่ำคาดมากปรับลดประมาณการทั้งปีลง
ทั้งนี้ กำลังซื้อประเทศเมียนมาร์ค่อยกลับมาดีขึ้นหลังผ่านช่วงรัฐประหาร 3 เดือนบวกกับการเร่งสั่งซื้อก่อนห้ามนำเข้าสินค้าผ่านทางบก (เริ่ม 1 พ.ค. 64) ซึ่งต้องใช้เรือแทนทำให้ขนส่งนานขึ้นแต่ไม่กระทบต้นทุนเนื่องจากลูกค้ารับผิดชอบค่าใช้จ่ายเอง  ขณะที่กัมพูชาผ่อนคลาย Lockdown มากขึ้นตั้งแต่ต้น พ.ค. เป็นต้นมา ถึงแม้ในประเทศต้องเผชิญกับการระบาดใหม่แต่ยังเติบโตดีจากเครื่องดื่ม  Woody C+ Lock ทั้ง 2 รสชาติ อีกทั้งออกรสชาติใหม่ผสมคอลลาเจนช่วยขยายฐานลูกค้ากลุ่มใหม่ ๆ
 
 